**დანართი N1**

სსიპ - ივანე ჯავახიშვილის სახელობის თბილისის სახელმწიფო უნივერსიტეტში პროფესიული სტუდენტების სტუდენტური პროექტების დაფინანსების წესი

**მუხლი 1. ზოგადი დებულებები**

1. სსიპ - ივანე ჯავახიშვილის სახელობის თბილისის სახელმწიფო უნივერსიტეტში (შემდგომში - „უნივერსიტეტი“) პროფესიული სტუდენტების (შემდგომში - „სტუდენტი“) სტუდენტური პროექტების დაფინანსების წესის (შემდგომში - „წესი“) მიზანია განსაზღვროს უნივერსიტეტში პროფესიული განათლების მიზნების შესაბამისი -სტუდენტების მიერ წარმოდგენილი პროფესიული/საგანმანათლებლო და კულტურულ/სპორტული პროექტებისათვის აუცილებელი ფინანსური რესურსების ხარჯვაზე (დაფინანსება) გადაწყვეტილების მიღების პროცედურა.

2. წესი შემუშავებულია „პროფესიული განათლების შესახებ“ საქართველოს კანონის, უნივერსიტეტის წესდების, უნივერსიტეტის პროფესიული განათლების ცენტრის (შემდგომში „ცენტრი“) დებულების და მოქმედი კანონმდებლობის საფუძველზე.

**მუხლი 2. დაფინანსების საფუძვლები და გადაწყვეტილების მიღების პროცედურა**

1. ცენტრის ყოველწლიური ბიუჯეტით განსაზღვრული შესაბამისი ფინანსური რესურსების ფარგლებში, უნივერსიტეტის და პროფესიული განათლების მიზნების შესაბამისი პროფესიული/საგანმანათლებლო და კულტურულ/სპორტული პროექტების (შემდგომში - „პროექტი“) აუცილებელი ფინანსური რესურსებით დაფინანსებაზე გადაწყვეტილებას იღებს ცენტრის ხელმძღვანელის ბრძანებით შექმნილი კომისია (შემდგომში - ,,კომისია“), კომისიის ანგარიშის და ცენტრის ხელმძღვანელის წარდგინების საფუძველზეც გამოიცემა ადმინისტრაციის ხელმძღვანელის ბრძანება.
2. ერთი პროექტის ფაგლებში დაფინანსება გაიცემა ცენტრის ყოველწლიურ ბიუჯეტში ამ მიზნებისთვის გამოყოფილი თანხის ჯამური ოდენობის არა უმეტეს 10%-სა.
3. კომისია შედგება არანაკლებ 5 წევრისაგან: კომიის თავმჯდმარე, კომისიის მდივანი და წევრები. კომისიის თავჯდომარე და მდივანი აირჩევა კომისიის წევრთა ხმათა უმრავლესობით.
4. კომისია უფლებამოსილია თუ სხდომას ესწრება წევრთა ნახევარზე მეტი.
5. კომისიის თავჯდმოარე უფლებამოსილია კომისიის შემადგენლობაში სათათბირო ხმის უფლებით, კონკრეტული საკითხის თაობაზე კომპეტენტური აზრის დასაფიქსირებლად, მოწვიოს შესაბამისი კვალიფიკაციის მქონე პირი.
6. სტუდენტები, სტუდენტური ჯგუფები უფლებამოსილი არიან წერილობით მიმართონ კომისიას, პროექტ(ებ)ის დაფინანსების წინადადებით (გარდა იმ პროექტებისა, რომლებიც უკვე განსაზღვრულია მიმდინარე წლის ბიუჯეტში, როგორც საერთო საუნივერსიტეტო მნიშვნელობის მქონე). წერილობით მიმართვას (განცხადებას) უნდა ერთვოდეს დასაფინანსებელი პროექტი უნივერსიტეტის მიერ დამტკიცებული შესაბამისი ფორმების მოთხოვნათა დაცვით (წინამდებარე ბრძანების დანართი N2, N3, N4). სტუდენტს პროექტის წარმოდგენისას, ასევე განხორციელებისას, მის დასრულებამდე უნდა ჰქონდეს სტუდენტის აქტიური სტატუსი.
7. სტიდენტ(ებ)ის მიერ პროფესიული/საგანმანათლებლო პროექტის დაფინანსების მიზნით კომისიისთვის წარმოდგენილი უნდა იქნას შემდეგი დოკუმენტაცია:

ა) განცხადება;

ბ) პროექტი;

გ) სარეკომენდაციო წერილი (რომელიც დასაბუთებულად ასახავს პროექტის კონკრეტულ პროფესიასთან დაკავშირებულ მნიშვნელობას. რეკომენდაცია წარმოდგენილი უნდა იყოს შესაბამისი კვალიფიკაციის მქონე პირის მიერ);

დ) წერილობითი ინფორმაცია იმის თაობაზე, რომ პროექტის ხელმძღვანელის/ხელმძღვანელების ან პროექტის კოორდინატორის/კოორდინატორების საქმიანობა არ ანაზღაურდება, ხოლო პროექტის განხორციელებაში ჩართული/მოწვეული შესაბამისი კვალიფიკაციის პირის/პირების შრომის ანაზღაურება განისაზღვრება დიფერენცირებულად, მის მიერ გასაწევი შრომითი დანახარჯების ღირებულების შესაბამისად;

ე) წერილობითი ინფორმაცია პროექტით გათვალისწინებული მივლინებების თაობაზე. პროექტით გათვალისწინებული სამივლინებო ხარჯები ქვეყნის ფარგლებს გარეთ ცენტრის მიერ ანაზღაურდება არაუმეტეს მთლიანი სამივლინებო თანხის 50%-ის ოდენობით (არაუმეტეს 2000 ლარი), წარმოდგენილი დოკუმენტაციის საფუძველზე, ხოლო ქვეყნის შიგნით „დაქირავებულისათვის გადახდილი სამივლინებო ხარჯების ნორმების განსაზღვრის შესახებ“ საქართველოს ფინანსთა მინისტრის 2005 წლის 5 აპრილის N220 ბრძანებით დადგენილი სამივლინებო ხარჯების ანალოგიის მიხედვით.

1. სტიდენტ(ებ)ის მიერ კულტურული/სპორტული პროექტის დაფინანსების მიზნით კომისიისთვის წარმოდგენილი უნდა იქნას შემდეგი დოკუმენტაცია:

ა) განცხადება;

ბ) კულტურული/სპორტული/საგანმანათლებლო პროექტი;

გ) სარეკომენდაციო წერილი (რომელიც დასაბუთებულად ასახავს პროექტის მნიშვნელობას. რეკომენდაცია წარმოდგენილი უნდა იყოს შესაბამისი კვალიფიკაციის მქონე პირის მიერ);

დ) უფლებამოსილი პირის/პირების წერილობითი ინფორმაცია იმის თაობაზე, რომ პროექტის ხელმძღვანელის/ხელმძღვანელების ან პროექტის კოორდინატორის

/კოორდინატორების საქმიანობა არ ანაზღაურდება, ხოლო პროექტის განხორციელებაში ჩართული/მოწვეული პირის/პირების (მთარგმნელი, მსაჯი, მომღერალი და ა.შ) შრომის ანაზღაურება განისაზღვრება დიფერენცირებულად, გასაწევი შრომითი დანახარჯების ღირებულების შესაბამისად;

1. წარმოდგენილი პროექტების დაფინანსების საკითხის განსახილველად კომისია იკრიბება პროექტის შემოტანიდან გონივრულ ვადაში (არა უგვიანეს 3 კვირა).
2. კომისია უფლებამოსილია განიხილოს გამარჯვებული პროექტების ავტორთა მიერ წარმოდგენილი განცხადებები მიმიდნარე პროექტში ცვლილებების შეტანის თაობაზე, რა მიზნითაც მოიწვევა კომისიის რიგგარეშე სხდომა.
3. კომისია ცენრის ხელმძღავანელის შუამდგომლობით თითოეულ პროექტს გადასცემს უნივერსიტეტის საფინანსო დეპარტამენტს წერილობითი დასკვნის (ინფორმაციის) მომზადების მიზნით. უნივერსიტეტის საფინანსო დეპარტამენტის წერილობითი დასკვნა, უნდა მოიცავდეს ინფორმაციას პროექტის ბიუჯეტის და ამ მხრივ პროექტის განხორციელების ვადების რეალურობასა და შესრულების შესაძლებლობის თაობაზე. უნივერსიტეტის საფინანსო დეპარტამენტი ვალდებულია, წარუდგინოს კომისიას თითოეულ პროექტზე შესაბამისი წერილობითი დასკვნა სტუდენტური პროექტების მისთვის გადაცემიდან არაუგვიანეს 5 დღის ვადაში.
4. კომისია უფლებამოსილია ცენრის ხელმძღავანელის შუამდგომლობით სტუდენტური პროექტი გადასცეს შესაბამის სტრუქტურულ ერთეულს კომპეტენციის ფარგლებში განხილვის მიზნით. საკუთარი კომპეტენციის ფარგლებში მნიშვნელოვანი შენიშვნების არსებობის შემთხვევაში სტრუქტურული ერთეულის წარმომადგენელი შესაძლებელია მოწვეული იქნას კომისიის სხდომაზე არსებული პოზიციის განხილვის მიზნით.
5. პროექტების შეფასების მიზნით თითოეული კომისიის წევრის მიერ სრულად ივსება შესაბამისი შეფასების ფორმა (წინამდებარე ბრძანების დანართი N5). თითოეული პროექტის შეფასების საბოლოო ქულა წარმოადგენს კომისიის თითოეული წევრის მიერ პროექტისთვის მინიჭებულ ქულათა საშუალო არითმეტიკულს.
6. კომისიის მიერ დაფინანსებაზე წარდგენის მიზნით განხილვას ექვემდებარება მხოლოდ ის პროექტები, რომელთა შეფასების საბოლოო ქულა არის 70 და მეტი. კომისიის მიერ პროექტების დაფინანსებაზე წარდგენის გადაწყვეტილებები მიიღება პროექტის შეტანის ცენტრის წლის ბიუჯეტით გათვალისწინებული შესაბამისი ფინანსური რესურსების ფარგლებში, არაუმეტეს მიმდინარე წლის ბოლომდე.
7. პროექტის განხორციელებისას შესაძლებელია პროექტის ბიუჯეტის მუხლობრივი განწერის 10 პროცენტამდე ცვლილება, რაც ხორციელდება კომისიის წერილობითი შეტყობინებით. ხოლო პროექტის ბიუჯეტის მუხლობრივი განწერის 10 პროცენტზე მეტი ოდენობით ცვლილების დასაბუთებული აუცილებლობის შემთხვევაში აუცილებელია კომისიის თანხმობა.
8. კომისია უფლებამოსილია შეუდგეს მუშაობას, თუ მას ესწრება კომისიის სიითი შემადგენლობის არანაკლებ ნახევარზე მეტი. კომისია გადაწყვეტილებას იღებს სიითი შემადგენლობის უმრავლესობით. კომისიის მიერ მიღებული გადაწყვეტილება, ცენტრის ხელმძღვანელის წარდგინებით ეგზავნება ადმინისტრაციის ხელმძღვანელს ინდივიდუალურ სამართლებრივი აქტის გამოსაცემად.
9. პროექტის დასრულების შემდეგ, არაუგვიანეს 1 თვის ვადაში პროექტის ავტორ(ებ)მა ცენტრის ხელმძღავნელის და კომისიის სახელზე უნდა წარმოადგინონ პროგრამული (აღნიშნული ანგარიში უნდა მოიცავდეს შემდეგ ინფორმაციას: გაწეული საქმიანობის აღწერილობა, ინფორმაცია პროექტის შესახებ, ინფორმაცია საბოლოო შედეგის შესახებ, განხორციელების ადგილი, დრო, ინფორმაცია მონაწილე პირთა შესახებ, ფაქტების ამსახველი მასალა და ა.შ.) და ფინანსური ანგარიში (გაწეული ხარჯების დამადასტურებელი დოკუმენტებითურთ). ასევე წარმოდგენილი უნდა იქნას:

ა) რეკომენდატორ/ებ/ის დასკვნა (შეფასება) წარმოდგენილ პროგრამულ ანგარიშზე, კომისიაზე შემდგომი განხილვის მიზნით;

ბ) პროექტის დაფინანსების ფარგლებში შეძენილი მატერიალური ფასეულობების (მათ შორის კომპიუტერული ტექნიკის) ცენტრისთვის გადაცემის კანონმდებლობით დადგენილი წესით გაფორმებული მიღება-ჩაბარების დამადასტურებელი დოკუმენტი.

1. წინამდებარე წესის მე-2 მუხლის მე-14 პუნქტით გათვალისწინებული ანგარიშის დადგენილი წესითა და ვადაში წარმოუდგენლობის შემთხვევაში, პროექტის ავტორ(ებ)ის მიერ დაფინანსების მოპოვების მიზნით წარმოდგენილი ახალი პროექტი განხილვას არ ექვემდებარება.
2. უნივერსიტეტის მიერ ხორციელდება წლის განმავლობაში დადებითი დასკვნების (შეფასების) მქონე პროექტების დაჯილდოება. კომისია მომდევნო წლის დასაწყისში, დაჯილდოების მიზნით, რეკომენდატორ/ებ/ის (რეცენზენტ/ებ/ის) დადებითი დასკვნის (შეფასების) საფუძველზე გამოავლენს გამარჯვებულ პროექტ/ებ/ს. დაჯილდოებისათვის გამოყოფილი თანხის ოდენობა და გამარჯვებული პროექტების რაოდენობა დგინდება კომისიის წარდგინების საფუძველზე, ადმინისტრაციის ხელმძღვანელის ბრძანებით.
3. კომისიის საქმიანობის ის პროცედურული საკითხები, რომლებიც არ არის გათვალისწინებული წინამდებარე წესით, შესაძლებელია დადგინდეს უშუალოდ კომისიის მიერ (კომისიის წერილობითი გადაწყვეტილების სახით, რომელიც ექვემდებარება საჯაროდ გამოქვეყნებას).

**მუხლი 3. პროექტები, რომლებიც არ საჭიროებენ უნივერსიტეტის მხრიდან დაფინანსებას**

1. სტუდენტის, სტუდენტური ჯგუფების მიერ წარმოდგენილი პროფესიული, კულტურული, სპორტული, საგანმანათლებლო უნივერსიტეტის და პროფესიული განათლების მიზნების შესაბამისი, ის პროექტები, რომლებიც არ საჭიროებენ უნივერსიტეტის მხრიდან დაფინანსებას, რეალიზაციისათვის აუცილებელი სხვა რესურსებით (უნივერსიტეტის ტრანსპორტით მომსახურეობა, სასტამბო - საგამომცემლო მომსახურეობა, საკანცელარიო ნივთებით მომარაგება და სხვა) უზრუნველყოფის საკითხს წყვეტს კომისია, წინამდებარე წესით დადგენილი შესაბამისი პროცედურების დაცვით, შესაბამისი სტრუქტურული ერთეულის/ერთეულების რეკომენდაციის თანახმად, უფლებამოსილი პირის მოთხოვნის საფუძველზე.

2. ამ მუხლის პირველი პუნქტით გათვალისწინებულ წერილობით მოთხოვნაში აუცილებლად აღინიშნება, რომ შესაბამისი პროექტი უნივერსიტეტის მხრიდან დაფინანსებას არ საჭიროებს.